บาทเปิด 31.45 บาทต่อดอลลาร์ ทิศทางอ่อนค่า
เงินบาทเปิดตลาด 31.45 บาทต่อดอลลาร์ ทิศทางอ่อนค่าคาดหวัง"ทรัมป์"ออกมาตรการกระตุ้นเศรษฐกิจให้กรอบ 31.40-31.50 บาทต่อดอลลาร์
11 มี.ค. 2563

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้ที่ระดับ 31.45 บาท/ดอลลาร์ จากเย็นวานนี้ที่ปิด ตลาดที่ระดับ 31.45/47 บาท/ดอลลาร์
"เมื่อคืนบอนด์ยีลด์สหรัฐฯ ฟื้นตัวแรงจากกรณีที่ประธานาธิบดีโดนัลด์ ทรัมป์ ประกาศจะใช้มาตรการการคลังเข้ามากระตุ้นเศรษฐกิจครั้งใหญ่เพื่อบรรเทาผลกระทบจากการแพร่ระบาดของไวรัสโคโรนา"นักบริหารเงิน กล่าว
สำหรับทิศทางวันนี้คาดว่าเงินบาทน่าจะมีทิศทางอ่อนค่า ขณะที่ประเด็นราคาน้ำมันและการแพร่ระบาดของไวรัสโคโรนาสายพันธุ์ใหม่ (โควิด-19) ยังเป็นประเด็นสำคัญที่ต้องติดตามอย่างต่อเนื่อง
นักบริหารเงิน คาดว่า กรอบการเคลื่อนไหวของค่าเงินบาทวันนี้จะอยู่ระหว่าง 31.40-31.50 บาท/ดอลลาร์